Ọmú

Ọmú tàbí Ọyàn jẹ́ ọ̀kan pàtàkì nínú ẹ̀yà ara tí ó wà lọ́wọ́ òkè. Lára àwọn obinrin, ó jẹ́ ẹ̀yà tí ó ma ń sun wàrà gẹ́gẹ́ bí óúnjẹ fún àwọn ọmọ ọwọ́ tí wọ́n ń mumú. Tọkùnrin tobìnrin ní wọ́n ma ń ní ọmú ní àyà wọn. Àmọ́, ní àsìkò ìbàlágà ẹ̀yà ara yí ma ń dàgbà sókè lára abo látàrí èròjà ara tí wọ́n ń pè ní (estrogen) àti (growth hormone).
Ọ̀rá tí orúkọ rẹ̀ ń jẹ́ Subcutaneous fat tí ó níṣe pẹ̀lú ibùsun omi tí ó ma ń jáde ẹnu kókó ọmú, awọ fẹ́lẹ́ yí ni ó ma ń fún ọmú ní àbùdá wọn.  Níparí ọmú ṣáájú kókó ọmú ni agbẹ̀du tí wọ́n ń pè ní alveoli ni omi ọmú ma ń sodo sí tí ó sì ma ń wà ní sẹpẹ́ fún fífà tàbí mímu ìkókó nígbà tí ọmọ bá gbẹnu si.  thumb|upright=1.36|Ọmú: àwòrán bí ó ti rí nínú mammary gland. 
Lásìkò tí obìnrin bá wà nínú oyún, ọmú ma ń ní ìbáṣepọ̀ pẹ̀lú ọ̀gọ̀ọ̀rọ̀ èròjà àti ọmọ ogun ara tí wọ́n ń pè ní (hormone), pàá pàá jùlọ èròjà estrogens, progesterone, àti prolactin, àti àwọn mìíràn bíi lobuloalveolar tí ó ń ṣiṣẹ́ fún ìdàgbàsókè  àti ìgbaradì rẹ̀ fún ìfọ́mọlọ́mú lẹ́yìn tí obìrin bá bímọ tán.

Àríwísí nípa ọmú
Yàtọ̀ sí ṣíṣiṣẹ́ ìfọ́mọlọ́mú  àti àwọn èròjà àṣara-lóore tí ó kó sínú, wọ́n tún ka ọmú obìnrin sí àmì ìbálagà obìnrin fún ìbálòpọ̀ láti ṣòwò ọmọ bíbí. Ọ̀pọ̀ àti oríṣríṣi iṣẹ́ ọnà àti àwòrán ti àyé àtijọ́ àti tòde òní ni wọ́n ti ṣàfihàn ọmú nínú iṣẹ́ wọn. Ọ̀pọ̀ ẹ̀yà orílẹ̀-èdè àgbáyé ni wọ́n ka ṣíṣàfihàn ọmú sí ìta gbangba gẹ́gẹ́ ohun ìríra tí kò sì bójú mu ní àwùjọ.
Àwọn Ìtọ́kasí